बिजनेस डेस्कः डॉलर के मुकाबले रुपया आज 15 पैसे मजबूती के साथ 72.30 के स्तर पर खुला है। हालांकि कल रुपए में बड़ी कमजोरी आई थी। घरेलू शेयर बाजार की तेजी गिरावट और दुनिया की अन्य प्रमुख मुद्राओं के बास्केट में डॉलर की मजबूती के दबाव में भारतीय मुद्रा सोमवार को अंतरबैंकिंग मुद्रा बाजार में 71 पैसे लुढ़ककर अब तक रिकॉर्ड निचले स्तर 72.45 रुपये प्रति डॉलर पर आ गई। अंतत: भारतीय मुद्रा गत दिवस की तुलना में 71 पैसे की गिरावट में 72.45 रुपए प्रति डॉलर पर बंद हुई।